Konseptet gikk ut på at en gruppe håndplukkede unge mennesker fikk i oppdrag å bygge opp en bar, drive den og leve av de inntektene de fikk herfra. Deltakerne bodde i en liten leilighet i femte etasje hvor de tilbrakte den tiden de ikke var i baren. 14 webkameraer med 360 graders rotasjon sørget for dokumentasjon 24 timer i døgnet på Internett, og på TV3 kom en halvtimes oppsummering hver kveld. TV3 brukte to kamerateam hele dagen. Deltakerne ble ikke isolert totalt, men ble filmet stort sett overalt - også hvis de beveget seg på gata.